open-index/open-wikipedia-markdown huggingface dataset:
Geraille nasjonalpark

**Geraille nasjonalpark** (også stavet **Geralle** eller **Gerale**) er en nasjonalpark som ligger sør i Etiopia. Parkens areal er 3&nbsp;858 km<sup>2</sup>, og den ligger i forvaltningssonen Liben i regionen Somali. Geraille nasjonalpark ble opprettet i 2006 og omfatter det som tidligere var *Borana Controlled Hunting Area*. Opprettelsen av parken var et initiativ fra regionen Somali, men den er administrert og drevet på føderalt nivå. Terrenget er forholdsvis flate savanner med småtraær og buskvekster. Årlig nedbørsmengde ligger normalt omkring 500&nbsp;mm. Parkens terreng ligger på mellom 800 og 1&nbsp;380 moh. Beliggenheten er omtrent 900 kilometer sør-sørøst for hovedstaden Addis Abeba, og 120 kilometer nordøst for grensebyen Moyale - ikke langt fra grensen til Kenya. Parkens nord- og østgrense utgjøres av elven Dawa som også er en viktig kilde til overflatevann i det tørre området.

Omtrent 7&nbsp;300 husholdninger bor i og i umiddelbar nærhet til Geraille nasjonalpark. Dette betyr anslagsvis 60&nbsp;000 mennesker hvorav omkring 65% driver med husdyrhold. Området er derfor ikke spesielt tett befolket, men tegn på nedbeiting av vegetasjonen har vært sett. I tillegg til gjentatte tørkeperioder er krypskyting og våpensmugling et problem i det vanskelig tilgjengelige området.

## Dyreliv
Parken ble opprettet for å beskytte dyrearter som lever på savannen. Minst 36 arter av større pattedyr er registrert. Av de mest tallrike planteetere kan nevnes oryxantilope, grantgaselle, sjiraffantilope (gerenuk), liten kudu og dvergantilopen dik-dik. Noen få kjøttetere finnes også i parken, blant annet afrikansk villhund og gepard. Noen få individer av elefanter og sjiraffer er også registrert. Lokalbefolkningen har hevdet å ha sett individer av det kritisk truede spissneshornet i parken, men påstandene er ikke bekreftet pr. 2014. Over 164 fuglearter er registrert på en foreløpig artsliste for Geraille nasjonalpark, blant annet  hvithalesvale og jubavever.

## Fotnoter



## Referanser


## Kilder
*Ethiopian Wildlife Conservation Agency: Geraille National Park Besøkt 9. oktober 2014
Persona non grata (film)

***Persona non grata*** er  en  polsk dramafilm fra 2005 som er regissert av den polske regissøren Krzysztof Zanussi. Han skrev også manuset til filmen og musikken er komponert av Wojciech Kilar.

## Handling
Wiktor er Polens ambassadør til Uruguay, og kommer hjem for å delta i sin kones begravelse. Der møter han sin gamle russiske venn, som Wiktor mistenker for å tidligere ha en affære med Wiktors avdøde ektefelle.

## Rollebesetning
* Zbigniew Zapasiewicz - Wiktor Leszczyński, Polens ambassadør i Uruguay.
* Nikita Mikhalkov - Oleg, statssekretær ved det russiske utenriksdepartement.
* Jerzy Stuhr - attaché ved den polske ambassade i Uruguay.
* Daniel Olbrychski - statssekretær ved det polske utenriksdepartement.
* Andrzej Chyra - Waldemar, Polens konsul
* Maria Bekker - Oksana, kona til konsulen
* Halina Golanko - Helena Leszczyńska, kona til Wiktor

## Referanser


## Eksterne lenker
* 
*   ''Persona non grata'' på www.culture.pl
Klubben

Klubben kan peke til blant annet: 

* Klubben i Kvænangen.
* Klubben (Hidra) - fjellformasjon i sydøst.
Klubben (Hidra)

**Klubben** er en halvøy med en særpreget fjellformasjon som utgjør det sørøstlige «hjørnet» på øya Hidra i Flekkefjord kommune i Agder fylke. På begge sider ligger viker (Indre og Ytre Kalven) (På nyere kart kan man finne navnene Midtre Kalvekilen og Ytre Kalvekilen) som nesten skjærer fjellet av fra landfeste med resten av øya. 

Vikene (kilene) er trange og til dels kronglete i innløpet. Spesielt Ytre Kalven er vanskelig å se fra sjøen og kan være utilgjengelig i dårlig vær. 

Farvannet umiddelbart rundt Klubben er populært som fiskeplass, og om sommeren kan en plukke krabbe i skvalpesonen/rurbeltet. Havstrømmene som passerer gir til dels rikelig næringstilgang.

## Referanser
Hobart Zoo

**Hobart Zoo** (også kjent som **Beaumaris Zoo**) var en enkel dyrehage på Queens Domain i Hobart på Tasmania i Australia. 

Hobart Zoo er mest kjent for å være stedet der bilder og filmopptak av siste kjente levende pungulv ble tatt i 1936. Dyret døde i fangenskap i Hobart Zoo 7. september 1936. Dyrehagen lå ved den tasmanske guvernørens hus og den botaniske hagen der. Den er nå borte, men noen arkeologiske rester kan fortsatt sees.

## Eksterne lenker
* 
* ''The thylacine museum'' hos naturalworlds.org
Melchior Ramus

**Melchior Danielssønn Ramus** (1646–1693) var en norsk teolog, mest kjent som en av kartografiens grunnleggere i Norge.

## Oppvekst
__NOTOC__
Han ble født på Akerø prestegård på det som i dag er øya Gossen i Aukra kommune utenfor Molde. Foreldrene var den danskfødte sogneprest Daniel Ramus (ca. 1612–1654) og Anna Christensdatter Bernhoft. Etter farens død giftet moren seg med den nye sognepresten Hans Breyer (1625–1704).  Farfaren var John Green, og etternavnet gren (som på et tre) er på latinsk *ramus*.

## Utdanningen
Sammen med brødrene Jonas Ramus og Christen, måtte Melchior til Trondheim for å gå på Trondheim katedralskole (*latinskolen*), og alle tre gikk videre til studier ved Københavns Universitet i 1665 og fikk hver sin baccalaureus i 1666. Melchior forfattet en avhandling om *Theatrum idolorum* i 1667 og to verk om hva det vil si å være luft.

## Lektoratet
Han søkte i 1681 på den ledige jobben som viserektor ved samme Trondheim katedralskole. Og fikk den. Med ferdig magistergrad i 1682 fra Københavns Universitet søkte han så på det ledige lektoratet efter *mag*. Christen Skioldborg (–1682). Og fikk det. Han var *lector theologiæ* i ti år frem til sin tidlige død i 1693.  Han var således underordnet rektoren, hans danskfødte læremester Simon Hof (1634–1708), som i 1693 også etterfulgte Melchior som rektor. Melchior hadde likevel bedre lønn fordi han fra 1688 fikk jobb som *notarius capituli*, sekretær for domkapitelet som bestemte over Nidarosdomen.

## Kartene
Fra 1689 arbeidet han fire år med å tegne kart over hele landet, og var i 1692 på visitt hos kongen for å overrekke et norgeskart til kong Christian V av Danmark og Norge sin oversekretær og leksikograf Matthias Moth (1649–1719). Kartet ble innlemmet i Det Kongelige Bibliotek (grunnlagt 1661). Året etter døde han etter indre blødninger og ble begravet under Nidarosdomens kor.  Enka Anna tok vare på kartene, og ga dem til biskop Peder Krog (1654–1731), men de forsvant da biskopens hus brant i 1699. Også dette norgeskartet er blitt borte. Karthistoriker Kristian Nissen (1879–1968) omtalte Melchior som en av norsk kartografis grunnleggere ved 350-årsfeiringen for hans død i 1943.

## Familie
Melchior var ellers den eldre bror til historiker Jonas Ramus (1649–1718) som også tegnet kart foruten å være prest i Norderhov på Ringerike. Melchior giftet seg i 1683 med Anna Kyhn (–1727). De fikk flere barn.  Etter Melchiors død i 1693 flyttet enken og sønnene inn hos svigerfaren, oberstløytnant Hans Kyhn. Blant Melchiors sønner finner vi:
*Joachim Frederik Ramus (1685–1769) ble i 1722 professor i matematikk ved Københavns Universitet og disputerte på en avhandling om trigonometri (kartmatematikk).  
*Johan Daniel Ramus (1683/5–1761) ble katolsk prest i Köln og bibliotekar
*Christian Ramus (1687–1762) ble biskop på Fyn i Danmark.

## Verker
*Disputatia physica naturam et breviter proponens, om luftens natur
*Theatrum Idolorum
*Tabula chorograhica praefecturae Nidrosiensis territorium tam continens quam maritimum eiq (qva solem orientem spectat) adjacentis provinciae Jemptelandiae, kart over Trøndelagene fra 1690. Er vist i 

## Referanser
Happy Birthday to Me

***Happy Birthday to Me*** er en slasherfilm fra 1981 som ble filmet i Canada, og regissert av J. Lee Thompson. Melissa Sue Anderson og Glenn Ford spiller hovedrollene. Filmen kom ut 15. mai 1981, og har blitt en kult-klassiker på grunn av de bisarre drapsmetodene og klimakset mot slutten av filmen.

## Handling
Filmen følger high school-eleven Virginia «Ginny» Wainwright og vennegjengen hennes «The Top Ten» ved Crawford Academy. Etter at en av dem forsvinner, rammes gruppen av en rekke mystiske og brutale hendelser. Samtidig begynner Ginny å oppleve urovekkende minner fra fortiden, og grensene mellom virkelighet og hallusinasjon viskes gradvis ut.

## Rolleliste
* Melissa Sue Anderson som Virginia «Ginny» Wainwright.
* Glenn Ford som Dr. David Faraday
* Lawrence Dane som Mr. Wainwright
* Sharon Acker som Estelle Wainwright
* Tracey E. Bregman som Ann Thomerson
* Jack Blum som Alfred Morris
* Matt Craven som Steve Maxwell

## Eksterne lenker
*
Christian Ramus

**Christian Melchiorsen Ramus** (født 1. februar 1687/8 i Trondhjem, død 14. desember 1762 i Odense) var en norskfødt biskop i Danmark.  

## Liv og virke
### Bakgrunn
Han var sønn av teolog og kartograf Melchior Ramus (1646–1693) og Anna Kyhn. Faren var lektor ved Trondheim katedralskole, der Christian selv gikk frem til 1707 da han startet studier i medisin. Av økonomiske grunner måtte han avbryte disse, og gikk da over til teologi. Han tok sin embedseksamen i 1710.

### Prest
Han fikk jobb som hjelpeprest ved Garnisons kirke (København) i 1711 og ble samme år også hjelpekapellan ved Holmens kirke. Dette var midt under Pesten i 1710–1713. Fra 1720 var han i ledelsen ved byens fattigvesen i sju år, før han i 1727 fikk jobb som sogneprest ved Vordingborg kirke. Fra 1730 var han ved Helligåndskirken i København.

### Biskop
Fra 18. januar 1732 var han blitt utnevnt biskop i Fyens stift med Sankt Knuds kirke som base. Han ble også begravet i denne kirken.

Christian Ramus var ikke pietist, men det filantropiske engasjement som utsprang fra pietismen støttet han opp under fullt ut. I sin stiftsby Odense hadde han en særlig omhu for skole- og hospitalsvesenet. Han økte deres midler og utvidet deres virksomhet, og ved en utstrakt velgjørenhet la han grunnlaget for et vakkert ettermæle. I sine siste år led han av stær og var en tid lang ganske blind, inntil han ved en heldig operasjon gjenvant synet på det ene øyet. 

Christian Ramus var tre ganger gift. Datteren Magdalene Cathrine Ramus (1721–1755) var mor til  Else Elisabeth Ramus Jensen (1746–88) som var mor til den norske statsråd Jonas Collett (1772–1851) og eidsvollsmannen Johan Collett (1775–1827). Forøvrig hadde Christian to kjente brødre, Joachim Frederik Ramus (1685–1769) som i 1722 ble professor i matematikk ved Københavns universitet, og Johan Daniel Ramus (1683/5–1761) som ble katolsk prest i Köln og bibliotekar.

## Referanser
Joachim Frederik Ramus

**Joachim Frederik Ramus** (født 10. september 1685 i Trondhjem, død 4. januar 1769) var norsk matematiker og kartograf.
## Liv og virke
Han var sønn av teolog og kartograf Melchior Ramus (1646–1693) og Anna Fyhn. Faren var lektor ved Trondheim katedralskole og laget flere kart over Norge. Etter farens død i 1693 flyttet Joachim først til morens far, Hans Kyhn, som var kommandant på Munkholmen. Der fikk Joachim gå i lære hos den lærde elefantridder Peder Griffenfeld (1639–1699) som satt i arrest. 

I 1698 bars det til farens bror Jonas Ramus (1649–1718) som var prest i Norderhov, men anerkjent naturforsker. Fra 1707 gikk han med brødrene ved Københavns Universitet for å studere teologi og medisin. Men han endte med en baccalaurus i matematikk 1710 på en avhandling om trigonometri, altså matematikk for kartverk. Derpå var han to år ved Borchs kollegium, noen år i utlandet, før han i 1716 returnerte til København der han i 1722 ble professor i matematikk ved Københavns Universitet, samtidig som han var lærer ved en navigasjonsskole på Møn.  Fra 1738 var han virkelig justisråd og i 1742 ble han inntatt i det nystiftede Det Kongelige Danske Videnskabernes Selskab. I 1745 var han en av de første som skrev vitenskapelig om nordlys. Han mistet synet fra 1747 og sluttet med sine forelesninger.

Som kartograf hjalp han professor Ole Rømer med et kart over Nordsjøen som kongen ville ha. Så var det et detaljert kart med navnet «Halogia Saxoni sive Halogaland subse comprehendens Helgeland, Salten, Lofoden, Vesteraalen» som onkelen tok med i Ulysses et Otinus fra 1713. Et tredje kart er kobberstikket «Delineatio Norwegiæ Novissima» som han laget på utenlandsreisen omkring 1714.

halogia-map-by-ramus-ca1715.jpg | «Halogia Saxoni sive Halogaland subse comprehendens Helgeland, Salten, Lofoden, Vesteraalen» fra 1713
Delineatio_Norwegiæ…_-_no-nb_krt_00849.jpg | «Delineatio Norwegiæ Novissima» fra 1717


## Verker
*
## Referanser
Sonny Colbrelli

**Sonny Colbrelli** (født 17. mai 1990 i Desenzano del Garda) er en italiensk tidligere profesjonell landeveissyklist. Han sykler for Team Bahrain Victorious.

Like etter målgang på den første etappen av Catalonia rundt 2022 kollapset han og fikk siden operert inn hjertestarter. Han måtte deretter legge opp.
## Meritter

;2010
:Trofeo Alcide Degasperi
;2014
:2. etappe, Slovenia rundt
:Giro dell'Appennino
:Memorial Marco Pantani
:GP Industria e Commercio di Prato
:Coppa Sabatini
;2015
:Etappeseier og sammenlagt, Tour du Limousin
:Gran Premio Bruno Beghelli

;2016
:GP Lugano
:3. og 4. etappe, Tour du Limousin
:5. etappe, Tour du Poitou-Charentes
:Coppa Agostoni
:Coppa Sabatini
:Tre Valli Varesine

;2017
:2. etappe, Paris–Nice
:Brabantse Pijl
:Coppa Bernocchi

;2018
:4. etappe, Dubai Tour
:3. etappe, Sveits rundt
:Coppa Bernocchi
:Gran Piemonte

;2019
:4. etappe, Tour of Oman
:4. etappe, Deutschland Tour
:Gran Premio Bruno Beghelli

;2020
:2. etappe, La Route d'Occitanie - La Dépêche du Midi

;2021
:2. etappe, Romandie rundt
:3. etappe, Critérium du Dauphiné
:Italiensk mester i landeveisritt
:Sammenlagt + 6. etappe, Benelux Tour
:Europamester i landeveisritt.
:Memorial Marco Pantani
:Paris–Roubaix

## Referanser


## Eksterne lenker
*
Alex Neil

**Alexander Francis Neil** (født 9. juni 1981 i Bellshill, North Lanarkshire) er en skotsk fotballtrener og tidligere fotballspiller.

## Statistikk som trener
Per 21. september 2019

## Referanser


## Eksterne lenker
*
István Tisza

**István Tisza de Borosjenő et Szeged** (født 22. april 1861 i Budapest, myrdet 31. oktober 1918 samme sted) var en ungarsk politiker,  greve (1897), ministerpresident 1903-1905 og 1913-1917.

Han var sønn av Kálmán Tisza.

## Referanser


## Litteratur
* 

## Eksterne lenker
* 
* 
* Biografi - Austrian Commanders
Ukraina under EM i friidrett 2014

Ukraina deltok med 70 utøvere under EM i friidrett 2014 som ble arrangert 12.&ndash;17. august 2014 i Zürich. Ukraina tok åtte medaljer under mesterskapet.

## Medaljevinnere

(*) Deltok bare i forsøkene.

## Eksterne lenker
*
Kafta Sheraro nasjonalpark

**Kafta Sheraro nasjonalpark** (også stavet **Qafta Shiraro**) er en nasjonalpark som ligger nord i Etiopia. Parkens areal er 5&nbsp;000 km<sup>2</sup>, og ligger i sin helhet vest i regionen Tigray. Den ble oppgradert fra viltreservat til nasjonalpark i 2007 av regions-myndighetene. Parken ligger i woredaene (kommunene) Kafta-Humera og Tahtay-Adiabo. I nord grenser parken til Eritrea, i øst mot Shiriro, i sør mot Wolkaite og i vest mot Humera. Terrenget er forholdsvis tørt og kupert, og ligger på mellom 550 og 1&nbsp;800 moh. Befolkningstettheten i området er forholdsvis lav (12 - 39 mennesker pr. kvadratkilometer). Allikevel er det påvist nybrott for dyrking av mais og sesam i parkens sørlige ytterkant. Omfanget av ulovlig jakt er ikke kjent, og heller ikke skadevirkningene. Rapporter tyder på at jakt på elefanter har foregått tidligere, og i 2006 - året før opprettelsen av nasjonalparken - ble det felt 4 elefanter.

## Dyreliv
Kafta Sherano nasjonalpark er viktig for bevaring av elefanter. Elefantflokkene her har årlige trekk over grensen til Eritrea, og det dreier seg om  anslagsvis 100 til 150 individer. Ellers er det registrert 42 andre pattedyrarter, 167 fuglearter og 9 krypdyrarter i parken. I 2009 ble det foretatt en ekspedisjon i parkens nordøstre del for å kartlegge artsmangfoldet. I løpet av ekspedisjonen ble det talt 21&nbsp;500 individer av overvintrende jomfrutraner. Dette utgjør omtrent 9% av den totale bestanden i verden, og det betyr at nasjonalparken er et viktig sted for denne arten - også i global skala. Andre viktige arter som er registrert er struts, jordsvin, stor kudu ronanantilope, gaseller, ørkengaupe, leopard og løver.

## Referanser


## Kilder
*Ethiopian Wildlife Conservation Agency: Kafta Sheraro National Park Besøkt 9. oktober 2014
Friedrich Adler

**Fiedrich Adler** er navnet til flere personer:

* Den tyske arkitekt Friedrich Adler
* Den østerrikske politiker og attentatsmann Friedrich Adler
* Den tyske kunstner Friedrich Adler
Bøteregister

**Bøteregisteret** eller offisielt **BOT** / Reaksjonsregisteret er et sentralt bøteregister inneholdende opplysninger om personer og foretak som er ilagt straff av bot, ved dom eller annen avgjørelse.

Fra 1. januar 1990 ble registeret overtatt av Staten Innkrevingssentral (SI), mens det tidligere ble registrert lokalt i de ulike politikamrene.

BOT arkiverer bøter gitt ved dom, inkludert saksomkastninger, erstatninger og inndragelser knyttet til dom. Videre forelegg og påtaleunnlatelser i forseelsessaker. Forenklede forelegg registreres kun til bruk for innkreving, og slettes i ettertid. Det samme gjelder prikkbelastningen, som arkiveres så lenge prikkene gjelder, for tiden 3 år.

Juridisk er hjemmelen for registeret strafferegistreringsloven § 3, jamfør strafferegistreringsforskriften § 7.

## Referanser
Rex: hvad Diogenes søgde og fandt

***Rex: hvad Diogenes søgde og fandt*** er en norsk reklamefilm på over 22 minutter fra 1923. Filmen ble produsert på oppdrag av Mustad fabrikker. Regissør var Trygve Dalseg. Manusforfatter var Peter Lykke-Seest. Fotograf var Gunnar Nilsen, senere Gunnar Nilsen-Vig. Produksjonsselskap var Norvegia Film.

## Handling
Den greske vismannen Diogenes, som bodde i ei tønne, leter etter et menneske. I en drøm ser han en kvinne fra 1920-tallet. Hun sier til ham:

På sin tusenårige ferd gjennom historien møter Diogenes en rekke berømte personligheter, som alle titulerer seg som Rex, men ingen av dem er den han søker etter. Til slutt havner han i Kristiania i 1923. Han setter seg ned for å hvile og tar opp et brød. En ung kvinne kommer bort til ham og tilbyr ham Rex margarin. Hans søken er over.

## Rolleliste
*Harald Stormoen - Diogenes
*Stub Wiberg - Aleksander den store
*Ulf Selmer - keiser Nero
*Halvard Hoff - Sigurd Jorsalfare
*Victor Bernau - keiser Napoleon

## Referanser
Danse mi vise, gråte min sang

**Danse mi vise, gråte min sang** er et dikt av Einar Skjæraasen fra hans diktsamling av samme navn (1949). Diktsamlingen var den første Skjæraasen skrev på sin egen dialekt fra Trysil. Diktet er tonesatt av Torild Goksøyr, og sangen er utgitt bl.a. av Herborg Kråkevik.

## Referanser
Paulus Hochgatterer

**Paulus Hochgatterer** (født 16. juli 1961 i Amstetten, Niederösterreich) er en østerriksk psykolog og forfatter. Hochgatterer har skrevet en rekke romaner og noveller. Han har mottatt flere priser, blant annet EUs litteraturpris i 2009 og Den østerrikske kunstpris for litteratur, sistnevnte tildelt av republikken Østerrike, i 2010.

## Utgivelser på tysk
* *Rückblickpunkte*, Niederösterreichisches Pressehaus, St. Pölten 1983, ISBN 3-85326-665-7.
* *Der Aufenthalt*, fortellinger, Müller, Salzburg 1990, ISBN 3-7013-0795-4.
* *Über die Chirurgie*, roman, Deuticke, Wien / Frankfurt am Main 1993, ISBN 3-216-30048-X; andre opplag, Zsolnay, Wien 2005, ISBN 978-3-552-06003-6.
* *Die Nystensche Regel*, Deuticke, Wien / Frankfurt am Main 1995, ISBN 3-216-30137-0.
* *Wildwasser*, Erzählung, Deuticke, Wien / Frankfurt am Main 1997, ISBN 3-216-30323-3; pocketbok: dtv, München 2003, ISBN 978-3-423-20629-7.
* *Caretta Caretta*, Roman, Deuticke, Wien / Frankfurt am Main 1999, ISBN 3-216-30484-1; pocketbok: Rowohlt, Reinbek bei Hamburg 2001, ISBN 978-3-499-22917-6.
* *Über Raben*, Deuticke, Wien / Frankfurt am Main 2002, ISBN 3-216-30629-1, som pocketbok: Rowohlt, Reinbek bei Hamburg 2004, ISBN 978-3-499-23467-5.
* *Eine kurze Geschichte vom Fliegenfischen*, Deuticke, Wien / Frankfurt am Main 2003, ISBN 3-216-30676-3; som pocketbok: dtv, München 2008, ISBN 978-3-423-21072-0.
* *Die Süße des Lebens*, Zsolnay, Wien 2006, ISBN 3-552-06027-8; som pocketbok: dtv, München 2010, ISBN 978-3-423-25310-9.
* *Das Matratzenhaus*, Zsolnay, Wien 2010, ISBN 978-3-552-06112-5; som pocketbok: dtv, München 2011, ISBN 978-3-423-21335-6.
* *Katzen, Körper, Krieg der Knöpfe*. Essays. Deuticke, Wien / Frankfurt am Main 2012, ISBN 978-3-552-06182-8.

## Referanser

## Eksterne lenker
* Anmeldelser av ''Über Raben'' av Franz Haas i *[[Neue Zürcher Zeitung]]* 5. juni 2002 og av Anton Thuswaldner i *[[Frankfurter Rundschau]]* 12. februar 2003 i *lyrikwelt.de*
Kailash Satyarthi

**Kailash Satyarthi** (hindi: कैलाश सत्यार्थी; født 1954) er en indisk barnerettighetsaktivist. I 2014 ble han sammen med Malala Yousafzai tildelt Nobels fredspris «for deres kamp mot undertrykkelse av barn og ungdom og for alle barns rett til utdannelse». 

I 1980 ble han generalsekretær for *Bonded Labour Liberation Front / Bachpan Bachao Andolan*. I 1989 stiftet han «Den sørasiatiske allianse mot barneslaveri» (*South Asian Coalition on Child Servitude*, SACCS), som ved opprettelsen hadde medlemsorganisasjoner i India, Pakistan, Nepal, Bangladesh, Bhutan og Sri Lanka.

Til sammen skal flere titusener barnearbeidere være løslatt gjennom aksjoner fra SACCS og underorganisasjonene.

Satyarthi har også skapt Rugmark, senere GoodWeave International, som er en organisasjon som søker å stoppe barnearbeid i teppeindustrien.

## Utmerkelser

* 1985: The Trumpeter Award (USA)
* 1994: Aachens fredspris (Tyskland)
* 1995: Robert F. Kennedys menneskerettighetspris (USA)
* 1999: Friedrich Ebert-stiftelsens menneskerettspris (Tyskland)
* 2002: Wallenbergmedaljen, tildelt av University of Michigan (USA)
* 2006: Freedom Award (USA)
* 2007: Anerkjent på listen over *Heroes Acting to End Modern Day Slavery* av USAs utenriksdepartement
* 2007: Det italienske senatets medalje
* 2008: Alfonso Comin-prisen (Spania)
* 2009: Defenders of Democracy Award (USA)
* 2014: Nobels fredspris sammen med Malala Yousafzai

## Referanser


## Eksterne lenker
* 
* 
*
William E. Moerner

**William Esco Moerner** (født 24. juni 1953 i Pleasanton i California) er en amerikansk fysiker og kjemiker. I 2014 ble han tildelt Nobelprisen i kjemi sammen med Eric Betzig og Stefan Hell «for utvikling av superoppløst fluorescensmikroskopi».

## Referanser


## Eksterne lenker
* 
*
Dronninghavnveien (Oslo)

**Dronninghavnveien** (1-13, 2-10) er en vei på Bygdøy (bydel Frogner) i Oslo. Den går som blindvei østover fra Museumsveien ved Norsk Folkemuseum og ender ved sjøen. Veien går parallelt med Huk aveny.

Veien fikk navn i 1917 etter løkken (lystgården) Dronninghavn, etter at området ble utparsellert og bebygd fra 1912.

Langs veien er flere nybarokke villaer, f.eks. i nr. 2 (oppført for Gustav Henriksen) og nr. 6 (oppført 1920 for direktør Harald Kjerschow ved arkitektene Carl og Jørgen Berner). I nr. 1 er det oppført en nyere villa til avløsning for en nybarokk villa.

## Kilder
* 

## Eksterne lenker
* Oslo kommunes gateoversikt
Cryptocanthon

* se systematisk inndeling

***Cryptocanthon*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, brede og hvelvede, blanke, mer eller mindre brunlige skarabider, gjerne med metallisk glans. Dekkvingene har markerte punkstriper og rader av korte børster.

## Levevis
Artene lever på bakken i fuktige skoger.

## Utbredelse
Slekten er utbredt i Sør- og Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten ***Cryptocanthon*** Balthasar, 1942
******** *[[Cryptocanthon altus]]* Howden, 1976
******** *[[Cryptocanthon andersoni]]* Cook, 2002
******** *[[Cryptocanthon bochilae]]* Cook, 2002
******** *[[Cryptocanthon brevisetosus]]* Howden, 1973
******** *[[Cryptocanthon campbellorum]]* Howden, 1973
******** *[[Cryptocanthon chiriquinus]]* Howden & Gill, 1987
******** *[[Cryptocanthon cristobalensis]]* Howden, 1973
******** *[[Cryptocanthon curticrinis]]* Cook, 2002
******** *[[Cryptocanthon denticulum]]* Cook, 2002
******** *[[Cryptocanthon escobari]]* Cook, 2002
******** *[[Cryptocanthon foveatus]]* Cook, 2002
******** *[[Cryptocanthon galbao]]* Cook, 2002
******** *[[Cryptocanthon genieri]]* Cook, 2002
******** *[[Cryptocanthon gilli]]* Cook, 2002
******** *[[Cryptocanthon howdeni]]* Cook, 2002
******** *[[Cryptocanthon humidus]]* Howden, 1973
******** *[[Cryptocanthon lindemanae]]* Howden & Gill, 1987
******** *[[Cryptocanthon lobatus]]* Howden, 1973
******** *[[Cryptocanthon lobipygus]]* Cook, 2002
******** *[[Cryptocanthon medinae]]* Cook, 2002
******** *[[Cryptocanthon montebello]]* Cook, 2002
******** *[[Cryptocanthon napoensis]]* Cook, 2002
******** *[[Cryptocanthon nebulinus]]* Howden, 1973
******** *[[Cryptocanthon newtoni]]* Howden, 1976
******** *[[Cryptocanthon ocosingo]]* Cook, 2002
******** *[[Cryptocanthon osaensis]]* Cook, 2002
******** *[[Cryptocanthon otonga]]* Cook, 2002
******** *[[Cryptocanthon paradoxus]]* Balthasar, 1942
******** *[[Cryptocanthon parvus]]* Howden, 1973
******** *[[Cryptocanthon peckorum]]* Howden, 1973
******** *[[Cryptocanthon pumilus]]* Cook, 2002
******** *[[Cryptocanthon punctatus]]* Cook, 2002
******** *[[Cryptocanthon rayonensis]]* Cook, 2002
******** *[[Cryptocanthon solisi]]* Cook, 2002
******** *[[Cryptocanthon urguensis]]* Cook, 2002

## Kilder
* Cook, J. (2002) A revision of the Neotropical genus *Cryptocanthon* Balthasar (Coleoptera: Scarabaeidae: Scarabaeinae). Coleopterists' Society Monograph 1: 1-96 Forside: http://www.jstor.org/discover/10.2307/4153146?uid=16792792&uid=3738744&uid=2129&uid=2&uid=70&uid=3&uid=67&uid=16739368&uid=62&sid=21104310593551
* Liste over artene

## Eksterne lenker
*
Helena Henschen

**Helena Henschen** (1940–2011) var en svensk designer og forfatter.

Henschen har utgitt illustrerte barnebøker og annen skjønnlitteratur. Hun var stifter av designfirmaet Mah-Jong. Helena Henschen mottok den svenske litteraturprisen BMF-plaketten i 2004 og i 2009 EUs litteraturpris.

## Utgivelser
* *[[I skuggan av ett brott]]* (2004), norsk oversettelse av Egil Rasmussen 2005: *I skyggen av en forbrytelse*, Aschehoug, ISBN 82-03-20913-0 
* *Hon älskade* (2008)
* *Stockholm för stockholmare och andra turister* (1997)

## Referanser
Tyssetunellen

**Tyssetunellen** er en tunell på fylkesvei 48 i Samnanger kommune i Vestland, mellom Sætrevika og Tysseelva. Tunellen er 2300 meter lang og leder trafikken utenom Tysse sentrum. Anleggsarbeidet startet januar 2013 og tunellen åpnet 29. juni 2015. Anlegget er 7,5 km hvorav 2,3 km er selve tunnelen, samlet kostnad kom på omkring 677 millioner kroner, vel 200 millioner kroner mer enn budsjettert.

## Trafikkutvikling
Årsdøgntrafikken i tunellen siden 2015.

## Se også
*Veituneller i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-7455,6728237,11/vegobjekt:636834185:008ec2:67)
Fallanveien (Oslo)

**Fallanveien** (1-35, 4-30) er en vei på Kjelsås i bydel Nordre Aker i Oslo. Den går mellom Rønningveien og Kurveien.

Området veien ligger i, var i sin tid Myrerskogen, under Myrer gård, og ble utparsellert tidlig på 1900-tallet. Veinavnet, som betyr «fallende vei», ble vedtatt i 1920.

Veien har for det meste villabebyggelse, hvorav den mest kjente er Villa Skagestad i nr. 14. Nr. 29-35 er boligblokker fra 1950-årene.

## Referanser


## Kilder
* 

## Eksterne lenker
* Oslo kommunes bydelsoversikt
Kailash

**Kailash** (sanskrit कैलास) er et indisk mannsnavn dannet av navnet på fjellet Kailasha i Himalaya. *Kailas* er en variant av navnet.

## Etymologi

*Kailash* er dannet av navnet på fjellet Kailasha i Himalaya som tenkes å være den hinduistiske guden Shivas paradis. Navnet kan muligens bety «krystall».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Kailash Purryag (1947–2025), mauritisk president
* Kailash Satyarthi (f. 1954), indisk barnerettighetsaktivist og vinner av Nobels fredspris
* Kailash Kher (f. 1973), indisk popartist
* Kailash Puri, forfatter og sexolog

## Referanser


## Eksterne lenker
Fredriksborgveien (Oslo)

**Fredriksborgveien** (3-45, 2-58) er en vei på Bygdøy (bydel Frogner) i Oslo. Den gård sørøstover fra Langviksveien. Et stykke etter Huk aveny dreier den mot sørvest og treffer Langviksveien igjen. Så fortsetter den sørvestover fra Langviksveien litt lenger sør, krysser blant annet Huk aveny igjen og fortsetter til den ender i Strømsborgveien.

Veien fikk navn i 1905 etter eiendommen Fredriksborg (nr. 18), der det i sin tid var teater. Navnet var tidligere brukt om en liten blindvei i området.

Bebyggelsen er for det meste villaer.

## Kilder
* 

## Eksterne lenker
* Oslo kommunes bydelsoversikt
Synnøve Hørsdal

**Synnøve Hørsdal** (født 1969) er en norsk filmprodusent, daglig leder og medeier i Maipo Film. Hun har vært med siden oppstarten av selskapet i 2000. 

Hørsdal har sin utdannelse i filmproduksjon fra England, hvor hun produserte flere kort- og dokumentarfilmer før hun kom tilbake til Norge i 1996. Hun har arbeidet som både produksjonsleder og lineproducer på en rekke norske spillefilmer, før hun ble produsent i Maipo. Her har hun produsert TV-serien *[[Ran (TV-serie)|RAN]]* og spillefilmene *[[Bare Bea]]*, *[[Marias Menn]]*, *[[Svein og rotta og UFO-mysteriet]]*, *[[Den Siste Revejakta]]*, *[[Asfaltenglene]]*, *[[Sykt Lykkelig]]* og *[[Mennesker i Solen]]*. I tillegg til filmene om Doktor Proktor og Solan og Ludvig, er hun produsent for *[[Miss Julie]]* med regissør Liv Ullmann.

## Eksterne lenker
*
Bygdøy kapellvei (Oslo)

**Bygdøy kapellvei** (2-22; ingen oddetallsnumre) er en vei på Bygdøy (bydel Frogner) i Oslo. Veien går fra Huk aveny like ved inngangen til Vikingskipshuset og mer eller mindre vestover til Strømsborgveien.	

Veien fikk navn i 1905 etter Bygdøy kapell. Alle adresser med tilhørighet i veien har partallsnummer og ligger på sørsiden.

## Kilder
* Oslo byleksikon

## Eksterne lenker
* Oslo kommunes bydelsoversikt
Sanchi

**Sanchi** er en by i den indiske delstaten Madhya Pradesh, 46&nbsp;km fra delstatshovedstaden Bhopal. Den tilhører distriktet Raisen og hadde 8&nbsp;401 innbyggere ved folketellingen i 2011. Byen var et kulturelt sentrum under Guptariket. 

De mange buddhistiske fortidsminnene ble gjenoppdaget i 1881, for å bli restaurert. Disse ble i 1989 oppført på Unescos verdensarvsliste.

## Litteratur
* Alistair Shearer: *The Travellers Key to Northern India. A Guide to the Sacred Places of Northern India.* Harrap Columbus, London 1983, s. 329ff ISBN 0-7471-0010-1
* Debala Mitra: *Sanchi.* Archaeological Survey of India, Calcutta 1984
* Vidya Dehejia (utg.): *Unseen Presence. The Buddha and Sanchi.* Marg Publications, Mumbai 1996 ISBN 81-85026-32-7

## Referanser


## Eksterne lenker
* 
* Sanchi (buddha.net)  
* The Great Stupa of Sanchi 
* ''Vidisha + Umgebung''
GoodWeave International

**GoodWeave International** er et nettverk av ideelle organisasjoner som arbeider mot ulovlig barnearbeid i teppeindustrien. Organisasjonen ble grunnlagt i 1994 av Kailash Satyarthi, en aktivist for barns rettigheter. GoodWeave International har et sertifiseringsprogram hvor bedrifter kan få inspisert sine produksjonsmetoder, og etter godkjenning selge teppeprodukter med en tilleggslogo som bekrefter at deres produkt er laget uten barnearbeid.

Denne merkeordningen kom som et svar på bekymring for barnearbeid i teppeindustrien. Menneskerettighetsorganisasjoner i Europa og India hadde satt søkelys på denne problematikken fra 1980, og utviklet sammen med UNICEF og andre et program kalt Rugmark, for bygge opp en merkeordning der kjøpere av orientalske tepper kunne se om teppet var laget av voksne og ikke av barn. Et element var også å gi skolegang og rehabilitering på lang sikt til av barn som hadde blitt utnyttet illegalt over tid av teppeprodusenter. Rugmark ble formelt lansert i India høsten 1994.

Rugmark utvidet til Nepal i 1996, og fortsatte utvidelsen til andre land under navnet Rugmark International fra 1998.

I 2009 omgjprde Rugmark International sertifiseringsprogrammet til den nåværende GoodWeave-etiketten. Det internasjonale nettverket består landkontorer i India og Nepal på produsentsiden, og tilsvarende kontorer  i USA, UK og Tyskland som importører. GoodWeave Tyskland og GoodWeave Storbritannia er ansvarlig for lisensiering i hele Europa mens GoodWeave USA er ansvarlig for lisensiering hele Nord-Amerika.

## Referanser


## Eksterne lenker
* [Http://www.goodweave.net Nettsiden til GoodWeave International]
Sarnath

**Sarnath** (tidligere også **Mrigadava**, **Rishipattana**, **Isipatana**) er et sted i delstaten Uttar Pradesh i India. Det var i Sarnath som det første buddhistiske sangha (fellesskap) ble dannet. Buddha (Siddharta Gautama) holdt her sin første preken. I dag ligger Sarnath innen Varanasis bygrenser.

## Litteratur
* Rai Bahadur Daya Ram Sahni: *Guide to the Buddhist Ruins of Sarnath with a Plan of Excavations and Five Photographic Plates*, Archaeological Survey of India, Delhi 1922.
** Reprint: Antiquarian Book House, Delhi/Varanasi 1982-83.

## Eksterne lenker
*
Kirkebakken (Oslo)

**Kirkebakken** (1-3) er en vei på Holtet i bydel Nordstrand i Oslo. Den går mellom Ekebergveien og Kirkeåsveien, sør for Bekkelaget kirke og Bekkelagshallen.

Veien fikk navn i 1922 etter kirken.

## Kilder
*  

## Eksterne lenker
*
G. Falbe-Hansen

**G. Falbe-Hansen**, ofte forkortet **Falbe** eller **GFH**, var en dansk fabrikant av herrekonfeksjon. Virksomheten ble etablert i Randers i 1872, og gikk konkurs i 2009.

Virksomheten begynte som leverandør av stoff til lokale skreddere. Tidlig på 1900-tallet etablerte G. Falbe-Hansen også sin egen konfeksjonsfabrikk. G. Falbe-Hansen produserte dresser, jakker, vester, bukser, skjorter og slips med merkenavnene Falbe, Webmore, Jameson, Deenz, President og Sir, alt markedsført som produkter av høy kvalitet. I 2004 ble produktene eksportert til Norge, Sverige, Finland, Island, Nederland, Belgia, Irland, Russland og Kasakhstan.

Før konkursen i 2009 hadde produksjonen foregått utenlands i mange år, men hovedkontoret forble i Randers. I 2011 brant selskapets 5&nbsp;000 m² store, tidligere fabrikk- og lagerbygning i Randers ned til grunnen. Eiendommen ble senere solgt og bygd ut til boligformål, den såkalte Falbe-parken.

## Referanser
Brynjulf Bulls plass (Oslo)

**Brynjulf Bulls plass** er fra 1998 navnet på den tidligere Vestbaneplassen, foran Vestbanen (Vika i bydel Frogner i Oslo). Plassen danner overgangen mellom Aker Brygge (ved Stranden) og Rådhusplassen med Rådhusbryggene.

Plassen er oppkalt etter tidligere ordfører Brynjulf Bull. Den tidligere hovedbygningen på vestbanestasjonen (med Nobels fredssenter) har adresse nr. 1, og nr. 2 er den tidligere lokalstasjonen. Nr. 3 er Nasjonalmuseet.

## Kilder
* Oslo byleksikon

## Eksterne lenker
*
Juba II

Kong **Juba II av Numidia** (52 f.Kr. — 23 e.Kr.) var gift med Kleopatra Selene II, som var datter av Marcus Antonius og Kleopatra. De regjerte Numidia i fellesskap, inntil den politiske situasjonen ble så ustabil at de måtte reise til Mauretania.

Juba  II var sønn av den berbiske kongen Juba I (85 f.Kr. — 46 f.Kr.), som ble beseiret av romerne i 60 f.Kr.).

## Referanser


## Litteratur
*
Christian Ramus (numismatiker)

**Christian Ramus** (født 3. januar 1765 i Maribo, død 11. juli 1832) var en dansk numismatiker med norsk farfar.

Han var sønn av Christian Ramus (1725–1794) og dennes andre hustru Barbara Thestrup (1732–1771). Farfaren var den norskfødte Christian Ramus (1687–1762) som var biskop i Fyns stift. Fra 1776 til 1781 gikk Christian (han som var født i 1765) på skole på Herlufsholm, før han tok sin filologiske eksamen i 1784. og teologisk eksamen i 1786. Han var også ved Borchs Kollegium og latinlærer. Fra 1789 til 1793 reiste han i Europa, blant annet filologi hos Christian Gottlob Heyne (1729–1812) i Göttingen, over til oldtidens numismatikk i Wien hos den tyske jesuittnumismatker Joseph Hilarius Eckhel (1737–1798) og ditto i Italia hos den danskfødte Georg Zoëga (1755–1809) og kardinal Stefano Borgia (1731–1804). Ved hjemkomsten i 1793 ble han gitt en doktorgrad på en avhandling om athenernes liktaler. Fra 1795 til 1831 var han bibliotekar ved Det Classenske Bibliotek som akkurat stod ferdig. Fra 1799 hadde han også vært tilknyttet Den Kongelige Mønt- og Medaillesamling (myntkabinettet), der han var direktør fra 1821 til sin død i 1832 (epilepsi). Fra 1802 hadde han tittelen professor og i 1816 ble han innvalgt i Det Kongelige Danske Videnskabernes Selskab (etablert 1742).

Hans bror Frants Ramus (1766–1807) ble amtsforvalter i Nykøbing og far til matematikeren Christian Ramus (1806–1856).

## Referanser
Carlos Moedas

**Carlos Manuel Félix Moedas** (født 10. august 1970 i Beja), er en portugisisk bygningsingeniør, økonom og politiker i Partido Social Democrata (PSD). Han var statssekretær i regjeringen Passos Coelho. Moedas var fra 1. november 2014 til 2019 portugisisk EU-kommissær i Juncker-kommisjonen, med ansvar for forskning og innovasjon.

## Referanser
Rødøyevireo

**Rødøyevireo** er en fugl i vireofamilien. Den er observert en gang i Norge, på Kvitsøy i Rogaland.

## Eksterne lenker
*
Stafett-NM på skøyter junior 1992

**Stafett-NM på skøyter junior 1992** ble avholdt på Furumo stadion, Geithus i Modum 9. februar 1992.Teknisk arrangør var Geithus Idrettslag.

Norgesmestere for damer ble Sand Idrettsforening som stilte med Hanna Blekastad, Lin Hege Dalen og Elin Stensrud på laget, og for herrer ble det Geithus Idrettslag som stilte med Benny Flaglien, Nils Steinar Holth og Arnt Olaf Stillerud på laget.

## Damer junior

## Herrer junior

## Kilder
*Medaljevinnere i norske mesterskap på skøyter – Kvinner Junior, Stafett (se side 14) 
*Medaljevinnere i norske mesterskap på skøyter – Menn Junior, Stafett (se side 17 og 18) 
*
*
*Arrangører av Norske Mesterskap gjennom tidene – Junior-NM stafett (arrangert 1987-1992)
Archaeological Survey of India

**Archaeological Survey of India** (**ASI**) er en avdeling av det indiske kulturdepartement som er ansvarlig for arkeologisk forskning og bevaringen av Indias kulturminner. ASI er etterfølger av *Asiatic Society*, som ble grunnlagt i 1784 av den britiske arkeologen William Jones. I 1788 ble tidsskriftet *The Asiatic Researches* publisert for første gang. I 1814 ble det første museumet i Bengal grunnlagt. ASI ble i sin nåværende form grunnlagt i  1861 i den britiske kolonitiden av Alexander Cunningham i samarbeid med visekonge Canning. På den tiden var også  Afghanistan del av dets ansvarsområde.

Etter den indiske uavhengighetserklæring ble ASI ved loven *Ancient Monuments and Archaeological Sites And Remains Act 1958* inkorporert i regjeringsapparatet. I henhold til *Antiquity and Art Treasure Act 1972* beskyttet per 2014 ACI 3636 steder av nasjonal kulturell betydning.

Indias deling fikk vesentlige konsekvenser for ASI. Som eksempel kan nevnes at mange arkeologiske funnsteder for Induskulturen ikke lenger, eller bare i liten grad, utforskes siden de ligger i Pakistan.

## Referanser


## Eksterne lenker
* 
*  World Heritage Site, All Tentative Sites, Here is an overview of all tentative lists, last updated January 2007.
* World Heritage, Tentative Lists, State : India.
* Dholavira: a Harappan City, Disstt, Kachchh, Gujarat, India, India (Asia and the Pacific), Date of Submission: 03/07/1998 , Submission prepared by : Archaeological Survey of India, Coordinates: 23°53'10" N, 70°11'03" E, Ref.: 1090
Det europeiske smittevernbyrået

**Det europeiske smittevernbyrået** (ECDC, fra engelsk: *European Centre for Disease Prevention and Control*) er et byrå i Den europeiske union, etablert 28. september 2004 for å styrke unionens forsvar mot smittsomme sykdommer. Byrået har hovedkontor i Solna i Sverige.

Bakgrunnen for opprettelsen var SARS-pandemien 2002–2004.

ECDC utgir det vitenskapelige tidsskriftet *[[Eurosurveillance]]*.

Under COVID-19-pandemien har ECDC publisert data relatert til COVID-19, som for eksempel om antall mennesker rammet av sykdommen innen EU.

## Referanser


## Eksterne lenker
*
Engelbreth Boye

**Engelbreth Boye** (født 22. januar 1754 i København, død 3. januar 1839 i Trondheim) var en danskfødt skolemann som virket mest i Norge, blant annet som rektor for Trondheim katedralskole fra 1806 til 1833.

## Liv og virke
### Bakgrunn
Han tok sin examen philosophicum i 1773 og magistergraden på en avhandling om årsakene til romerske beskrivelser av jødenes historie. Hans oversettelse av den greske stoiker Epiktet er datert 1781. 

### Karriere
Engelbreth ble i 1782 tilsatt som *hører* ved Christiania katedralskole, dernest fra 1783 til Kongsbergs gjenopprettede byens «lærde skole», en latinskole som i dag er Kongsberg videregående skole.  Etter skolereformen av 1806 ble latinskolen degradert til middelskole, kanskje mest fordi det hadde vært noen svært dårlige år i Kongsberg Sølvverk (stoppet opp i 1805) og embetsfamiliene  (som hadde barn i latinskolen) hadde flyttet fra området. 

Boye søkte seg til Trondheim som rektor ved Trondheim katedralskole og jobben med å implementere reformen som innebar at viserektorstillingen forsvant, og at rektor selv måte ta del i undervisning som ellers var besørget av fire adjunkter. I sin tid som rektor  klage han ifølge skolens historie mye over både lønn og innkvartering, som var lavere enn han hadde forventet seg. Boye ble i 1811 opptatt som medlem av Det Kongelige Norske Videnskabers Selskab. Han ga seg i 1833, året etter at man hadde feiret ham som jubellærer (femti år i embetet) og tildelt ham Nordstjerneordenen. Ved sin død i 1839 etterlot han seg 10&nbsp;000 speciedaler og en bygård i Munkegata 15 som han hadde kjøpt i 1833 (forsvant i bybrannen 1841).

Han var sønn av Peder Rasmussen Boye (1717–1793) og Maren Nielsdatter Kjær (1723–1810).  Faren var sjømann som i 1754 fikk borgerskap i København og startet med lerretsutsalg. Broren Johannes Boye (1756–1830) filosof og far til forfatteren Adolph Boye (1784–1851).  Fra sitt første ekteskap med sorenskriverens datter Dorothea Sophie Styhr (1753–1798) ble Engelbreth far til presten Peter Christian Boye (1790–1880), salmedikteren Casper Johannes Boye (1791–1853) og skolemannen Mathias Andreas Boye (1796–1872).  Disse tre gikk ut av katedralskolen i Engelbreths rektorperiode. Et halvt år etter Dorotheas død giftet han seg med søstera, ho Maren Christine Styhr (1761–1799) som dør etter ett år (barselseng). Den tredje kona fra 1801 er fogdens datter Anna Dorothea Barth (1772–1850).

## Referanser
Økstra kraftverk

**Økstra kraftverk** er et vannkraftverk ved Økstrafjorden i Suldal kommune i Rogaland.

Det er et elvekraftverk som utnytter et fall på 160 meter i Økstraelva.

Aggregatet er en peltonturbin med en generator på 580 kW. Årsproduksjon er 2 GWh.

Kraftverket ble bygget i privat regi, men lav produksjon og dyre lån gjorde at grunneier måtte selge. I januar 2014 overtok Suldal Elverk 100% av aksjene i Økstra Kraft AS.

## Referanser


## Kilder
* 
* NVE vannkraftdatabase

## Se også
* GE avisa: Måtte selge kraftverket
Slovenia under EM i friidrett 2014

Slovenia deltok med 15 utøvere under EM i friidrett 2014 som ble arrangert 12.&ndash;17. august 2014 i Zürich. Slovenia tok ingen medaljer under mesterskapet.

## Deltakere
### Menn
* Primož Kozmus, sleggekast
* Matija Kranjc, spydkast
* Žan Rudolf, 800 m
* Jan Žumer, 200 m 

### Kvinner
* Nina Djordjevic, lengdesprang 
* Maja Mihalinec, 100 m 
* Maruša Mišmaš, 3000 m hinder
* Martina Ratej, spydkast
* Sonja Roman, 1500 m, 5000 m
* Barbara Špiler, sleggekast
* Tina Šutej, stavsprang
* Marina Tomić, 100 m hekk
* Sabina Veit, 100 m, 200 m
* Snežana Vukmirovič, tresteg
* Kristina Žumer, 100 m, 200 m

## Referanser


## Eksterne lenker
*
Slovenia under EM i friidrett 2012

Slovenia deltok med 19 utøvere under EM i friidrett 2012 som ble arrangert 27. juni&ndash;1. juli 2012 i Helsingfors. Slovenia tok ingen medaljer under mesterskapet.

## Resultater
### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

## Eksterne lenker
* 

*
Jerzy Kawalerowicz

**Jerzy Franciszek Kawalerowicz** (1922–2007) var en polsk filmregissør og manusforfatter. Han var en av skaperne av *Den polske filmskole* (polsk *Polska szkoła filmowa*).

Kawalerowicz vant mange priser, blant annet Prix spécial du Jury under Filmfestivalen i Cannes for filmen *Nonnen og djevelen* i 1961 og Sølvbjørnen under Filmfestivalen i Berlin  for *En presidents død* i 1978.

Hans film *Farao* fra 1966  ble Oscar-nominert i kategorien beste fremmedspråklige film. 

Jerzy Kawalerowicz har fått sin egen stjerne på Aleja Gwiazd i Łódź i Polen.

## Filmografi (utvalg)
* 1956 - *Cień* 
* 1957 - *Ennå er det ikke slutt (Prawdziwy koniec wielkiej wojny)* 
* 1959 - *Nattekspressen (Pociąg)*  
* 1961 - *[[Nonnen og djevelen]] (Matka Joanna od Aniołów)* 
* 1966 - *Farao (Faraon)* 
* 1977 - *En presidents død (Śmierć prezydenta)* 
* 1980 - *Spotkanie na Atlantyku* 
* 1983 - *Austeria* 
* 1989 - *Jeniec Europy* 
* 1995 - *Za co?* 
* 2001 - *Quo vadis * 

## Referanser


## Eksterne lenker
*  Jerzy Kawalerowicz - www.culture.pl 
*
Jubellærer

**Jubellærer** er en tradisjonell betegnelse på en geistlig som har vært prest i femti år. Lesjaværingen Gerhard Treschow (1703–1765; sønn av Herman Treschow) og Akershusbispen Peder Hersleb (1689–1757) utga på 1700-tallet ei bok med danske og norske jubellærere. Fra 1779 til 1786 utga genealogen Christopher Giessing (1723–1791) tre bind med 104 biografier med stamtavler, der en også fant de islandske jubellærerne. Benevnelsen er ikke så mye brukt lenger.

Tittelen jubeldoktor brukes på en tilsvarende måte i akademiske sammenhenger.
 
## Referanser
Medisinball

En **medisinball** er en rund, stoppet ball som benyttes i gymnastikk og styrketrening. Både ballens vekt og størrelse kan variere stort, da den ikke brukes i noe spill som krever standardisering. En typisk medisinball veier gjerne opptil ti kilo, og har en diameter på rundt 30 centimeter. Fyllstoffet kan være ulike materialer som gir ballen tyngde og lite sprett. Trekket er ofte sydd av lær, men kunststoff kan også anvendes.
Mago nasjonalpark

**Mago nasjonalpark** er en nasjonalpark sørvest i Etiopia omkring 770 kilometer sørvest for hovedstaden Addis Abeba. 

Parkens areal er 2&nbsp;162 km<sup>2</sup>, og ligger i regionen Sør-Etiopia. Opprettelsen fant sted i 1979, og parkens hovedkvarter ligger i Jinka omtrent 40 kilometer mot nordøst. Terrenget er både sletteland med gress og busker, og elvedaler med skogkledde dalsider. Høyden over havet varierer fra 450 meter til det høyeste punktet som er toppen på fjellet Mount Mago med 2&nbsp;528 meter. Årlig nedbørsmengde er normalt 400 - 500 mm, med mars og april som de mest nedbørsrike månedene. I vest grenser Mago nasjonalpark mot Omo nasjonalpark og Tama viltreservat. Elven Mago har sitt utspring i fjellene sørøst for parken, og renner gjennom nasjonalparken med samme navn.

Forskjellige stammer av lokalbefolkning bor i og i umiddelbar nærhet til Omo og Mago nasjonalparker, noe som er en kilde til konflikter. To av disse er mursi-folket som er kjent for sine kroppsdekorasjoner, og karo-folket. Disse folkegruppene anklager myndighetene for - i prosessen med å etablere nasjonalparkene - å forsøke å overkjøre rettighetene de har som urbefolkning. På den annen side er de lokale stammenes levevis og kultur et populært innslag i organiserte turist-utflukter til parkene.

I 2010 var det 9&nbsp;070 utenlandske besøkende i parken.

## Dyreliv
I Mago nasjonalparken er det registrert 76 pattedyrarter, 237 fuglearter. I tillegg er det registrert minst 10 krypdyrarter, og 14 fiskearter innenfor parkgrensene. Av store pattedyr kan nevnes lelwel kuantilope, afrikansk bøffel (kafferbøffel), sjiraff, elefant, løve, gepard, leopard, sebra, sjiraffantilope og oryxantilope. I nasjonalparken har det vært registrert bøffelflokker på opptil 2000 dyr.

## Referanser


## Eksterne lenker
*
Slovenia under EM i friidrett 2010

Slovenia deltok med 33 utøvere i EM i friidrett 2010 som ble arrangert 27.juli&ndash;1. august 2010 i Barcelona. Utøvere fra Slovenia tok ingen medaljer i mesterskapet.

## Deltakere

## Eksterne lenker
* EAA kalender
* Deltakerliste
Diamantfasan

**Diamantfasan** (*Chrysolophus amherstiae*) er en fugl i fasanene.
Lengde: Hann: 128–168 cm. Hunn: 65 cm.

## Referanser


## Eksterne lenker
*